આયેશાની મૅરેજ-લાઇફમાં આમ તો કોઈ પ્રૉબ્લેમ નથી, પણ હકીકત એ છે કે મૅરેજ-લાઇફમાં કોઈ ચાર્મ પણ નથી. આયેશા હવે પોતાની મૅરેજ-લાઇફ પૂરી કરવા માગે છે, જેનાથી કમલ-નીલમ નારાજ છે. આટલું ઓછું હોય એમ કમલ-નીલમની પર્સનલ લાઇફમાં પણ કોઈ ચાર્મ રહ્યો નથી. શ્રીમંત, સમાજમાં મોટી નામના અને બાહ્ય કોઈ તકલીફ ન હોય એવા આ મેહરાપરિવારમાં ક્યાંય આત્મીયતા રહી નથી. એકબીજા સાથે પ્રેમપૂર્વક રહી શકે અને એકમેક માટે આદર-સન્માન અને લાગણી સાથે રહી શકે એવા હેતુથી કમલ મેહરા બધા સાથે વેકેશન પર જવાની તૈયારી કરે છે અને ક્રૂઝમાં ફરવા માટે નીકળે છે. ક્રૂઝ પરનું આ વેકેશન માત્ર તેમને સૌને નજીક લાવવાનું જ કામ નથી કરતું, આ વેકેશન સૌને એક નવી દિશા આપવાનું કામ પણ કરે છે.ક્રૂઝ પર કબીરને ફારાહ (અનુષ્કા શર્મા) મળે છે તો આયેશાને સની (ફરહાન અખ્તર) મળે છે જે બન્નેના વિચારને બદલવાનું કામ અત્યંત સરળ રીતે કરે છે.‘દિલ ધડકને દો’નું મ્યુઝિક શંકર-એહસાન-લૉયનું છે. આ પૂરી ફિલ્મ ફૉરેન લોકેશન પર શૂટ થઈ છે જેમાં તુર્કી, ફ્રાન્સ, સ્પેન, ટયુનિશિયા અને ઇટલી જેવા દેશનો સમાવેશ છે.